**Thomas Gustafsson**, kjend som **Thomas G:son**, (fødd 25. februar 1968) er ein svensk komponist og musikar.

Eurovision
----------

| Eurovision |
| --- |
|
| **Eurovision Song Contest** |
| **Tevla for Sverige** |
| 05 (F) | 2001 | Låtskrivar |
| 04 (SF)05 (F) | 2006 | Låtskrivar |
| 01 (SF 2)01 (F) | 2012 | Låtskrivar |
| **Tevla for Noreg** |
| 18 (SF) | 2007 | Låtskrivar |
| **Tevla for Spania** |
| 20 (F) | 2007 | Låtskrivar |
| 10 (F) | 2012 | Låtskrivar |
| **Tevla for Danmark** |
| 04 (SF 2)05 (F) | 2010 | Låtskrivar |
| **Tevla for Georgia** |
| 10 (SF 2)15 (F) | 2013 | Låtskrivar |
| **Junior Eurovision Song Contest** |
| **Tevla for Sverige** |
| 11 (F) | 2010 | Låtskrivar |

G:son er mest kjend for dei 65 songane han har skrive til dei nasjonale uttakingane til ni ulike land i Eurovision Song Contest: 37 for Sverige, elleve for Spania, seks for Noreg, fire for Finland, fire for Danmark, to for Polen, og éin kvar for Latvia, Romania, Belgia og Malta. Bidraget i den rumenske uttakinga vart diskvalifisert. Sju av bidraga vann ei nasjonal uttaking og fekk vere med vidare i Eurovision Song Contest. Han har òg skrive det svenske bidraget i Junior Eurovision Song Contest 2010 og det georgiske bidraget i Eurovision Song Contest 2013.

### Melodifestival 2001

Saman med Henrik Sethsson skreiv G:son songen «Lyssna till ditt hjärta» som deltok i Melodifestival 2001, den svenske uttakinga til Eurovision Song Contest 2001. Songen vart framført av Friends, som vann finalen med 237 poeng; 105 frå juryen og 132 frå sjåarane. G:son fekk dimed representere Sverige.

### Eurovision Song Contest 2001

Sverige deltok i Eurovision Song Contest 2001 i København i Danmark og enda på femteplass med 100 poeng; ti frå Danmark, åtte frå Israel, Irland, Tyrkia, Storbritannia og Malta, sju frå Island og Estland, seks frå Latvia, fem frå Portugal, Spania og Polen, fire frå Kroatia, tre frå Bosnia-Hercegovina og to frå Noreg, Russland, Litauen og Frankrike. Songen hadde no fått engelsk tekst og tittelen «Listen To Your Heartbeat». På grunn av den høge plasseringa vart Sverige sikra ein plass i tevlinga året etter.

### Melodifestivalen 2006

Etter å ha vunne Melodifestivalen 2006 som låtskrivar fekk G:son representere Sverige i Eurovision Song Contest 2006 i Aten i Hellas. Songen «Invincible» vart framført på engelsk av Carola. G:son skreiv songen saman med Carola Häggkvist, Bobby Ljunggren og Henrik Wikström.

### Eurovision Song Contest 2006

I Eurovision Song Contest 2006 i Aten deltok Sverige i semifinalen og enda på fjerdeplass med 214 poeng; tolv frå Portugal, Danmark og Malta, ti frå Finland, Island og Noreg, åtte frå Andorra, Irland og Monaco, sju frå Slovenia, Polen, Estland, Spania og Moldova, seks frå Armenia, Bosnia-Hercegovina, Romania, Storbritannia og Israel, fem frå Kviterussland, Albania, Belgia, Litauen og Latvia, fire frå Bulgaria, Ukraina, Nederland, Kroatia, Serbia og Montenegro, Sveits og Tyskland, tre frå Russland, to frå Kypros og eitt frå Makedonia. Landet kvalifiserte seg til finalen der dei enda på femteplass med 170 poeng; ti frå Noreg, Danmark og Albania, åtte frå Andorra og Portugal, sju frå Latvia, Finland, Irland, Slovenia, Estland, Polen og Island, seks frå Spania, Malta, Ukraina og Armenia, fem frå Israel, Romania, Litauen, Belgia, Kviterussland og Monaco, fire frå Storbritannia, tre frå Bosnia-Hercegovina, Frankrike og Kroatia, to frå Sveits, Moldova og Russland og eitt frå Makedonia og Serbia og Montenegro. Sverige sat rekord i å få flest poeng utan nokre tolvarar.

### Selecția Națională 2007

G:son hadde skrive songen «Lovestruck» til Selecția Națională 2007, den rumenske uttakinga til Eurovision Song Contest 2007 i Helsingfros i Finland. Songen skulle delta i den andre semifinalen, og verte framføry på engelsk av Indiggo. Bidraget vart diskvalifisert av di duoen ikkje møtte opp til prøvane og ikkje hadde sendt ein instrumentalversjon av bidraget til Societatea Românǎ de Televiziune. Duoen møtte heller ikkje opp til filminga av promovideoen til bidraget av di dei hadde nokre konsertar i USA. Songen vart òg skulda for å vere plagiat, men det vart funnen ut at dette ikkje var sant.

### Melodi Grand Prix 2007

G:son skreiv songen «Ven a bailar conmigo» til Melodi Grand Prix 2007, den norske uttakinga til Eurovision Song Contest 2007 i Helsingfros i Finland. Songen vart framført på engelsk og spansk av Guri Schanke. Bidraget deltok fyrst i den andre semifinalen og gjekk direkte vidare til finalen. I finalen var bidraget eitt av fire som gjekk vidare til gullfinalen. Bidraget vann til slutt med 108 541 røystar, og fekk representere Noreg med «Ven a bailar conmigo». G.Son skreiv òg songen «Rocket Ride», saman med Knut-Øyvind Hagen og Andreas Rickstrand. Songen deltok i den tredje semifinalen, der han vart framført på engelsk av Jannicke Abrahamsen. Bidraget gjekk vidare til sistesjansen, og var eitt av to bidrag som gjekk vidare til finalen. I finalen var bidraget eitt av fire som gjekk vidare til superfinalen, og G:son hadde 50 prosent sjanse for å vinne tevlinga. «Rocket Ride» enda på andreplass med 78 443 røystane, men fekk ikkje representere Noreg.

### Misión Eurovisión 2007

G:son skreiv to songar til Misión Eurovisión 2007, den spanske uttakinga til Eurovision Song Contest 2007 i Helsingfros i Finland. Den fyrste, «I am as I am», vart framført på engelsk av Arkaitz, men gjekk ikkje vidare til finalen og fekk heller ikkje representere Spania. Den andre, «I Love You», som G:son skreiv saman med Andreas Rickstrand, Tony Sanchez-Ohlsson og Rebeca Pous del Toro, vart framført på engelsk og spansk av D'NASH. Bidraget gjekk vidare til finalen, vann og fekk representere Spania. I Eurovision Song Contest fekk songen tittelen «I Love You mi vida» og det vart lagd til fleire engelske ord i teksten.

### Eurovision Song Contest 2007

Guri Schanke under semifinalen i Eurovision Song Contest 2007.
D'NASH under finalen i Eurovision Song Contest 2007.
Etter å ha vunne Melodi Grand Prix 2007 og Misión Eurovisión 2007 som låtskrivar hadde G:son to bidrag med i Eurovision Song Contest 2007 i Helsingfors i Finland, høvesvis «Ven a bailar conmigo», framført på engelsk og spansk av Guri Schanke, og «I Love You mi vida», framført på spansk og engelsk av D'NASH. «Ven a bailar conmigo» skreiv han åleine og «I Love You Mi Vida» skreiv han saman med Andreas Rickstrand, Tony Sanchez-Ohlsson og Rebeca Pous del Toro. Sidan berre dei fire store, vertslandet og dei ti landa som fekk flest poeng i 2006 var direktekvalifisert til finalen måtte kvart land kvalifisere seg i semifinalen. Noreg deltok i semifinalen 10. mai 2007, medan Spania som var ein del av dei fire store var direktekvalifisert til finalen 12. mai 2007.

«Ven a bailar conmigo» starta som nummer 19 i semifinalen, etter Makedonia med «Mojot svet» av Karolina og før Malta med «Vertigo» av Olivia Lewis. Noreg enda på 18. plass med 48 poeng; sju frå Island og Danmark, seks frå Sverige, fire frå Estland og Spania, tre frå Nederland, Andorra og Armenia, to frå Montenegro, Polen, Portugal og Malta og eitt frå Moldova, Ungarn og Finland. Bidraget gjekk ikkje vidare til finalen av di det ikkje var mellom dei ti beste.

«I Love You Mi Vida» starta som nummer to i finalen, etter Bosnia-Hercegovina med «Rijeka bez imena» av Maria og før Kviterussland med «Work Your Magic» av Dmitry Koldun. Spania enda på 20. plass med 43 poeng; tolv frå Albania, åtte frå Portugal, seks frå Frankrike, fem frå Sveits, fire frå Montenegro, tre frå Belgia, to frå Israel og Malta og eitt frå Hellas.

### Piosenka dla Europy 2008

I Piosenka dla Europy 2008, den polske uttakinga til Eurovision Song Contest 2008 i Beograd i Serbia, deltok G:son, saman med Andreas Rickstrand, som låtskrivar med songen «Viva la musica». «Viva la musica» vart framført av Man Meadow. Bidraget enda på tredjeplass i finalen, og fekk ikkje representere Polen.

### Piosenka dla Europy 2009

I Piosenka dla Europy 2009, den polske uttakinga til Eurovision Song Contest 2009 i Moskva i Russland, deltok G:son som låtskrivar med songen «Love Is Gonna Get You». Han skreiv songen saman med Andreas Rickstrand, og bidraget vart framført på engelsk av Man Meadow. I finalen enda bidraget på sjetteplass med ni poeng, og fekk ikkje representere Polen.

### Dansk Melodi Grand Prix 2010

G:son skreiv songen «In a Moment Like This» saman med Henrik Sethsson og Erik Bernholm. Songen vart framført på engelsk av Chanée og N'evergreen. Bidraget gjekk fyrst vidare til superfinalen, der det tevla i ein semifinalen og gjekk vidare til finalen og vann. G:son fekk representere Danmark. I 2009 var songen send inn til båe den danske og den svenske uttakinga, men vart ikkje teken med. Songen var òg send inn til den svenske uttakinga i 2010, men vart vraka av ein jury som valde ut bidraga som fekk delta.

### Eurovision Song Contest 2010

Chanée og N'evergreen under prøvane til Eurovision Song Contest 2010.
Danmark deltok i den andre semifinalen i Eurovision Song Contest 2010 i Bærum i Noreg og enda på femteplass med 202 poeng; tolv frå Sverige og Romania, ti frå Slovenia, åtte frå Noreg, sju frå Israel, seks frå Aserbajdsjan og Tyrkia, fem frå Litauen, Armenia, Sveits og Ukraina, fire frå Nederland, Irland og Kroatia, tre frå Kypros og Georgia og to frå Bulgaria. Hadde ein berre nytta telefonrøystar hadde bidraget enda på fjerdeplass med 106 poeng og hadde ein berre nytta juryrøystar hadde bidraget enda på sjuandeplass med 83 poeng. Landet kvalifiserte seg til finalen der dei enda på fjerdeplass med 149 poeng; tolv frå Irland, Island, Romanoa, Polen og Slovenia, ti frå Latvia, åtte frå Noreg, Malta og Sverige, sju frå Slovakia, seks frå Storbritannia, fem frå Armenia og Estland, fire frå Aserbajdsjan, Spania, Portugal og Israel, tre frå Litauen, to frå Belgia, Albania, Finland, Makedonia og Nederland og eitt frå Russland. Hadde ein berre nytta telefonrøystar hadde bidraget enda på tredjeplass med 174 poeng og hadde ein berre nytta juryrøystar hadde bidraget enda på sjuandeplass med 121 poeng.

### Junior Eurovision Song Contest 2010

Sveriges Television valde ut Josefine Ridell og songen «Allt jag vill ha» til å representere Sverige i Junior Eurovision Song Contest 2010 i Minsk i Kviterussland. G:son skreiv songen saman med Arash, Robert Uhlmann og Johan Bejerholm. Bidraget enda på ellevteplass med 48 poeng; åtte frå Belgia, fire frå Nederland, Latvia og Kviterussland, tre frå Litauen, Ukraina og Makedonia, to frå Serbia, Russland og Armenia og eitt frå Malta. Alle landa fekk òg tolv poeng i starten for å unngå at nokon skulle få null poeng, og desse var gjeve ut av Svante Stockselius.

### Dansk Melodi Grand Prix 2011

G:son hadde to bidrag med i Dansk Melodi Grand Prix 2011, den danske uttakinga til Eurovision Song Contest 2011 i Düsseldorf i Tyskland. Dei to bidraga var «Let Your Heart Be Mine», skriven saman med Jeppe Federspiel og Lars Sjelle og framføry på engelsk av Jenny Berggren, og «25 Hours a Day», skriven saman med Erik Bernholm og Henrik Sethsson og framført på engelsk av Le Freak. «Let Your Heart Be Mine» gjekk ikkje vidare frå finalen til superfinalen, og kva for plass bidraget enda på er ikkje kjend. «25 Hours a Day» gjekk vidare til superfinalen, men enda på andreplass. Ingen av bidraga fekk representere Danmark.

### Destino Eurovisión

Saman med Antonio Sánchez-Ohlsson skreiv G:son songen «Abrázame» til Destino Eurovisión, den spanske uttakinga til Eurovision Song Contest 2011 i Düsseldorf i Tyskland. Lucía Pérez, som gjekk vidare frå semifinalerundane der ein framførte tidlegare Eurovision-bidrag, framførte songen på spansk i finalen. I den fyrste delen av finalen enda bidraget på ein delt tolvteplass, men gjekk ikkje vidare. Ifylgje reglane fekk songen med flest poeng av juryen gå vidare i finalen. Både Pérez og ein del av publikum i studio ville ha «Abrázame» vidare, men etter ein diskusjon i juryen vart det stadfesta at dei ville fylgje reglane, og «Que me quiten lo bailao», som òg vart framført av Pérez, gjekk vidare i staden for, og bidraget fekk ikkje representere Spania.

### Melodi Grand Prix 2012

Saman med Tommy Berre og Ovidou Jacobsen skreiv G:son songen «High On Love» til Melodi Grand Prix 2012, den norske uttakinga til Eurovision Song Contest 2012. Songen vart framført på engelsk av Reidum Sæther. Bidraget enda på tredjeplass i den fyrste semifinalen og gjekk vidare til finalen. Plasseringa i finalen er ukjend, men bidraget fekk ikkje representere Noreg.

### Eurovisión: Pastora Soler

Corporación de Radio y Televisión Española valde ut «Quédate conmigo», som G:son hadde skrive saman med Tony Sánchez-Ohlsson og Erik Bernholm, til å delta i Eurovisión: Pastora Soler, den spanske uttakinga til Eurovision Song Contest 2012 i Baku i Aserbajdsjan. Pastora Soler vart vald ut internt av Corporación de Radio y Televisión Española og framførte «Quédate conmigo» på spansk. Bidraget vann tevlinga med 72 poeng, og G:son fekk representere Spania.

### Melodifestivalen 2012

I Melodifestivalen 2012, den svenske uttakinga til Eurovision Song Contest 2012 i Baku i Aserbajdsjan, deltok G:son som låtskrivar med tre bidrag; «Jag reser mig igen», framført på svensk av Thorsten Flinck og Revolutionsorkestern, «Euphoria», framført på engelsk av Loreen, og «Land of Broken Dreams», framført på engelsk av Dynazty. «Jag reser mig igjen», skriven saman med Ted Ström, deltok i den fyrste semifinalen der han enda på fjerdeplass og gjekk vidare til andresjansen. Bidraget gjekk vidare frå andresjansen til finalen, der han enda på åttendeplass med 43 poeng; 40 frå sjåarane, to frå Bosnia-Hercegovina og eitt frå Noreg. Songen fekk ikkje representere Sverige. «Euphoria», skriven saman med Peter Boström, deltok òg i den fyrste semifinalen, men vann og gjekk direkte til finalen. Bidraget vann finalen med 268 poeng; 154 frå sjåarane, tolv frå Bosnia-Hercegovina, Estland, Kypros, Irland, Noreg og Tyskland, ti frå Frankrike, Malta og Ukraina og seks frå Belgia og Storbritannia. G:son fekk med dette representere Sverige. «Land of Broken Dreams», skriven saman med Thomas Johansson, deltok i den fjerde semifinalen, enda på fjerdeplass og gjekk vidare til sistesjansen. Bidraget gjekk ikkje vidare til finalen, og fekk heller ikkje representere Sverige.

### Eurovision Song Contest 2012

Thomas G:son (t.h.) med mellom anna Loreen (midten) og Peter Boström (t.v.) på scena etter at han vann Eurovision Song Contest 2012 som låtskrivar for Sverige.
Loreen på scena i Baku etter sigeren.
Etter å ha vunne båe den svenske og den spanske uttakinga til Eurovision Song Contest 2012 i Baku i Aserbajdsjan hadde G:son to bidrag med i tevlinga. Sverige deltok i den andre semifinalen og vann med 181 poeng; tolv frå Nederland, Georgia, Estland, Slovakia, Noreg og Tyskland, ti frå Portugal, Bulgaria, Slovenia og Litauen, åtte frå Makedonia, Malta og Storbritannia, sju frå Serbia, Kviterussland, Ukraina og Bosnia-Hercegovina, seks frå Kroatia og Frankrike og fem frå Tyrkia. Hadde ein berre nytta telefonrøystar hadde bidraget vunne med 180 poeng og hadde ein berre nytta juryrøystar hadde bidraget vunne med 145 poeng. Landet kvalifiserte seg til finalen der dei vann med 372 poeng; tolv frå Storbritannia, Ungarn, Russland, Island, Frankrike, Estland, Noreg, Danmark, Spania, Tyskland, Irland, Latvia, Belgia, Finland, Israel, Austerrike, Nederland og Slovakia, ti frå Litauen, Kypros, Romania, Serbia og Slovenia, åtte frå Bosnia-Hercegovina, Bulgaria og Georgia, sju frå Aserbajdsjan, Moldova, Montenegro, Sveits og Kroatia, seks frå Hellas, Tyrkia, Malta, Makedonia, Ukraina og Kviterussland, fem frå Albania og tre frå San Marino og Portugal. Hadde ein berre nytta telefonrøystar hadde bidraget vunne med 343 poeng og hadde ein berre nytta juryrøystar hadde bidraget vunne med 296 poeng. Landet fekk sin femte siger i tevlinga og den nest høgaste poengsummen etter Noreg med «Fairytale» av Alexander Rybak i 2009. Sverige klårte å få 18 tolvarar, to meir enn Noreg fekk i 2009, og landet fekk òg poeng frå alle deltakarlanda unnteken Italia. «Euphoria» vann òg Marcel Bezençon Awards i kategoriane Artists Award og Composer Award.

Spania, som var direktekvalifisert til finalen, enda på tiandeplass med 97 poeng; tolv frå Portugal, ti frå Israel, åtte frå Storbritannia og Sveits, seks frå Kypros, Frankrike, Romania, Belgia, Austerrike og Nederland, fem frå Bosnia-Hercegovina, fire frå Estland og Sverige, tre frå Finland og Bulgaria, to frå Island og eitt frå Ungarn og San Marino. Hadde ein berre nytta telefonrøystar hadde bidraget enda på 18. plass med 45 poeng og hadde ein berre nytta juryrøystar hadde bidraget enda på femteplass med 154 poeng.

### Malta Eurovision Song Contest 2013

Saman med Philip Vella og Gerard James Borg skreiv han songen «Ultraviolet» som deltok i Malta Eurovision Song Contest 2013, den maltesiske uttakinga til Eurovision Song Contest 2013. Bidraget vart framført på engelsk av Jessika i semifinalen. Songen var éin av 16 som gjekk vidare til finalen, der han enda på åttandeplass med 19 poeng; tolv frå juryen og sju frå sjåarane. G:son fekk ikkje representere Malta.

### Dansk Melodi Grand Prix 2013

G:son og Peter Boström skreiv songen «We Own The Universe» som deltok i Dansk Melodi Grand Prix 2013, den danske uttakinga til Eurovision Song Contest 2013 i Malmö i Sverige. Songen vart framført av Daze. Biraget gjekk ikkje vidare til superfinalen, og fekk heller ikkje representere Danmark. Kva for plass bidraget enda på er ikkje kjend.

### Melodifestivalen 2013

I 2012 sende G:son inn fem songar til Sveriges Television (SVT) som vart teken med i Melodifestivalen 2013, den svenske uttakinga til Eurovision Song Contest 2013 i Malmö i Sverige. Dei fem bidraga var «On Top of the World», framført av Swedish House Wifes, «Alibi», framført av Eddie Razaz, «In and Out of Love», framført av Martin Rolinski, «Trivialitet», framført av Sylvia Vrethammar, og «Tell the World I'm Here», framført av Ulrik Munther. «On Top Of The World» og «Alibi» skreiv han saman med Peter Boström, «In and Out of Love» skreiv han saman med Andreas Rickstrand, «Trivialitet» skreiv han saman med Calle Kindbom og Mats Tärnfors og «Tell the World I'm Here» skreiv han saman med Peter Boström og Ulrik Munther. «On Top Of The World» enda på sjetteplass i den andre semifinalen. «Alibi» og «In and Out of Love» enda på høvesvis sjette- og tredjeplass i den tredje semifinalen, og sistnemnde gjekk vidare til andresjansen der han enda på tredjeplass. «Trivialitet» og «Tell the World I'm Here» deltok i den fjerde semifinalen, der dei enda på høvesvis sjuande- og andreplass. «Tell the World I'm Here» gjekk vidare til finalen og enda til slutt på tredjeplass. Ingen av bidraga fekk representere Sverige.

### Eurovision Song Contest 2013

Sopho Gelovani og Nodiko Tatishvili under Eurovision Song Contest 2013.
G:son vart vald ut av Sakartvelos sazogadoebrivi mauts'q'ebeli til å skrive det georgiske bidraget i Eurovision Song Contest 2013 i Malmö i Sverige. Songen «Waterfall» vart framført av Sopho Gelovani og Nodiko Tatishvili. Georgia deltok i den andre semifinalen og enda på tiandeplass med 63 poeng; tolv frå Armenia, ti frå Aserbajdsjan, sju frå Israel, seks frå Hellas, fire frå Latvia, Makedonia, Malta, Island, Ungarn og Spania, tre poeng frå Bulgaria og eitt poeng frå San Marino. Hadde ein berre nytta telefonrøystar hadde bidraget enda på 13. plass med ei rangering på 9,89 og hadde ein berre nytta juryrøystar hadde bidraget enda på femteplass med ei rangering på 6,05. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg til finalen der dei enda på 15. plass med 50 poeng; ti frå Armenia og Aserbajdsjan, åtte frå Litauen, sju frå Ukraina, fem frå Russland og Hellas, tre frå Moldova og to frå Montenegro. Hadde ein berre nytta telefonrøystar hadde bidraget 23. plass med ei rangering på 17,08 og hadde ein berre nytta juryrøystar hadde bidraget enda på 13. plass med ei rangering på 12,10.

Kjelder
-------

* *Denne artikkelen er basert på ei omsetjing av artikkelen Thomas G:son frå Engelsk Wikipedia .*

Fotnotar
--------

1. ↑  «Societatea Românǎ de Televiziune». Henta 3. juli 2013.
2. ↑  «Lidia Kopania for Poland to Moscow!» (på engelsk). Eurovision.tv. 14. februar 2009. Henta 1. juli 2013.
3. ↑  «Denmark 2010» (på engelsk). Eurovision.tv. Henta 24. februar 2013.
4. ↑  «Grand Prix-vindersang er genbrug» (på dansk). Berlingske Tidende. 9. februar 2010. Henta 1. juli 2013.
5. ↑  «SVT ratade vinnarlåtar» (på svensk). Nöjdesbladet. 24. februar 2010. Henta 1. juli 2013.
6. ↑  «Spain: Televised song selection show in February» (på engelsk). ESCToday. 21. desember 2011. Henta 26. februar 2013.
7. ↑  «Llano: "Queremos que sea una canción de Pastora, no impuesta a Pastora"» (på spansk). Eurovision-Spain. 23. desember 2011. Henta 26. februar 2013.
8. ↑  «Spain: Pastora prefers to sing a ballad or pop song» (på engelsk). ESCToday. 23. desember 2011. Henta 26. februar 2013.
9. ↑  «Sole Giménez, Franco de Vita y Óscar Gómez serán los miembros del jurado de la gala 'Eurovisión. Pastora Soler'» (på spansk). Radiotelevisión Española. 29. februar 2012. Henta 26. februar 2013.
10. ↑  «Vota la canción de Pastora Soler para Eurovisión 2012» (på engelsk). Radiotelevisión Española. 22. februar 2012. Henta 26. februar 2013.
11. ↑  «69 songs through to next stage in Malta» (på engelsk). Eurovision.tv. 14. november 2012. Henta 26. februar 2013.
12. ↑  «Malta: 24 national semi-finalists announced» (på engelsk). Eurovision.tv. 1. desember 2012. Henta 26. februar 2013.
13. ↑  «Malta: 16 songs progress to the Final» (på engelsk). Eurovision.tv. 2. februar 2013. Henta 26. februar 2013.
14. ↑  «A record 692 songs submitted in Denmark» (på engelsk). Eurovision.tv. 25. september 2012. Henta 26. februar 2013.
15. ↑  «Denmark: Details of DMGP jury announced» (på engelsk). Eurovision.tv. 14. januar 2013. Henta 26. februar 2013.
16. ↑  Eurovision Team (28. mai 2013). «Split results of Eurovision 2013 revealed» (på engelsk). Henta 29. juni 2013.

| * v
* d
* e
Låtskrivarar i Melodi Grand Prix 2012 |
| --- |
| Semifinale 1 | Anne Wik, Nermin Harambasic, Ronny Svendsen, Robin Jenssen og Carlprit**·** Elin Nygård**·** Thomas G:son, Tommy Berre og Ovidou Jacobsen**·** Rune Berg og Asbjørn Ribe**·** Lisa Stokke, Johanna Demker, Anita Lixel og Tommy Berre**·** John Lundvik, Philip Halloun og Thomas Felberg**·** Christian Ingebrigtsen og Eivind Rølles**·** Stian Krogh, Christopher Lindahl og Per Gunnar Lund-Vang |
| Semifinale 2 | Cocktail Slippers**·** Thomas Helland og Isabel Ødegård **·** Tommy Fredvang, Hanne Sørvaag og Tommy Berre**·** Rikke Lie, Maria Marcus og Niclas Lundin**·** Beyond51**·** Lars Erik Blokkhus og Glenn Hauger**·** Monica Johansen**·** Silya Nymoen og Rikke Normann |
| Semifinale 3 | Tooji, Peter Boström og Figge Boström**·** Marthe Valle**·** Bobby Bare**·** Sigve Bull og El Axel**·** Håvard Lothe**·** Silya Nymoen**·** Arne Hovda, Erik Røe, Christopher Gross og Hans Aaserud**·** Lise Karlsnes og Thomas Eriksen |
| Finalen | Tooji, Peter Boström og Figge Boström**·** Thomas G:son, Tommy Berre og Ovidou Jacobsen**·** Lise Karlsnes og Thomas Eriksen**·** Lars Erik Blokkhus og Glenn Hauger**·** Beyond51**·** Christian Ingebrigtsen og Eivind Rølles**·** Stian Krogh, Christopher Lindahl og Per Gunnar Lund-Vang**·** Bobby Bare**·** Sigve Bull og El Axel**·** Tommy Fredvang, Hanne Sørvaag og Tommy Berre

|  |  |
| --- | --- |
| Gullfinalen | Lars Erik Blokkhus og Glenn Hauger**·** Christian Ingebrigtsen og Eivind Rølles**·** Bobby Bare**·** Tooji, Peter Boström og Figge Boström |

 |


| * v
* d
* e
Sverige i Eurovision Song Contest 2012 |
| --- |
| Melodifestivalen 2012**·** Loreen**·** Thomas G:son**·** Peter Boström**·** *Euphoria* |


| * v
* d
* e
Eurovision Song Contest 2012 |
| --- |
| 
* Bakı Kristal Zalı
* Leyla Əliyeva
* Eldar Qasımov
* Nərgiz Birk-Petersen
* *Running Scared*
* Jon Ola Sand
* Ell & Nikki
* Natiq rhythm band
* *Believe*
* Dima Bilan
* *Molitva*
* Marija Šerifović
* *Fairytale*
* Alexander Rybak
* *Satellite*
* Lena
* *Waterloo*
* *Never Enough*
* Emin
* *Eurovision Song Contest Baku 2012*

 |

| * v
* d
* e
Vinnarlåtskrivarar i Eurovision Song Contest |
| --- |
| Géo Voumard og Émile Gardaz (1956)**·** Guus Jansen og Willy van Hemert (1957)**·** Hubert Giraud og Pierre Delanoë (1958)**·** Dick Schallies og Willy van Hemert (1959)**·** André Popp og Pierre Cour (1960)**·** Jacques Datin og Maurice Vidalin (1961)**·** Claude-Henri Vic og Roland Valande (1962)**·** Otto Francker og Sejr Volmer-Sørensen (1963)**·** Nicola Salerno og Mario Panzeri (1964)**·** Serge Gainsbourg (1965)**·** Udo Jürgens og Thomas Hörbiger (1966)**·** Bill Martin og Phil Coulter (1967)**·** Manuel de la Calva og Ramón Arcusa (1968)**·** David Hartsema og Lenny Kuhr (1969)**·** Alan Moorhouse og Peter Warne (1969)**·** Maria José de Cerato og Aniano Alcalde (1969)**·** Émile Stern og Eddy Marnay (1969)**·** Derry Lindsay og Jackie Smith (1970)**·** Jean-Pierre Bourtayre og Yves Dessca (1971)**·** Mario Panas, Klaus Munro og Yves Dessca (1972)**·** Claude Morgan og Vline Buggy (1973)**·** Benny Andersson, Björn Ulvaeus og Stig Anderson (1974)**·** Dick Bakker, Will Luikinga og Eddy Ouwens (1975)**·** Tony Hiller, Lee Sheriden og Martin Lee (1976)**·** Jean-Paul Cara og Joe Gracy (1977)**·** Nurit Hirsh og Ehud Manor (1978)**·** Kobi Oshrat og Shimrit Orr (1979)**·** Shay Healy (1980)**·** Andy Hill og John Danter (1981)**·** Ralph Siegel og Bernd Meinunger (1982)**·** Jean-Pierre Millers og Alain Garcia (1983)**·** Torgny Söderberg og Britt Lindeborg (1984)**·** Rolf Løvland (1985)**·** Jean Paul Furnémon, Angelo Crisci og Rosario Marino Atria (1986)**·** Seán Sherrard (1987)**·** Nella Martinetti og Atilla Şereftuğ (1988)**·** Rajko Dujmić og Stevo Cvikić (1989)**·** Toto Cutugno (1990)**·** Stephan Berg (1991)**·** Seán Sherrard (1992)**·** Jimmy Walsh (1993)**·** Brendan Graham (1994)**·** Rolf Løvland og Petter Skavland (1995)**·** Brendan Graham (1996)**·** Kimberley Rew (1997)**·** Svika Pick og Yoav Ginai (1998)**·** Lars Diedricson og Marcos Ubeda (1999)**·** Jørgen Olsen (2000)**·** Ivar Must og Maian-Anna Kärmas (2001)**·** Marija Naumova og Marats Samauskis (2002)**·** Demir Demirkan og Sertab Erener (2003)**·** Ruslana Lyzhychko og Alexandr Ksenofontov (2004)**·** Chrístos Dántis og Natalía Germanoú (2005)**·** Tomi Putaansuu (2006)**·** Vladimir Graić og Saša Milošević Mare (2007)**·** Dima Bilan og Jim Beanz (2008)**·** Alexander Rybak (2009)**·** Julie Frost og John Gordon (2010)**·** Stefan Örn, Sandra Bjurman og Iain James Farquharson (2011)**·** Thomas G:son og Peter Boström (2012) |


| * v
* d
* e
Låtskrivarar i Melodifestivalen 2013 |
| --- |
| Semifinale 1 | Fredrik Kempe**·** Johan Åsgärde, Mattias Frändå og Mary N’diaye**·** Johan Fransson, Tobias Lundgren, Tim Larsson, Henrik Göranson og YOHIO**·** Jay-Jay Johanson**·** Björn Olsson og Martin Elisson**·** Fernando Fuentes, Henrik Nordenback og Christian Fast**·** Eric Gadd, Thomas Stenström og Jacob Olofsson**·** Michael Feiner og Caisa Ahlroth |
| Semifinale 2 | Joacim Cans**·** Fredrik Kempe og Anton Malmberg Hård af Segerstad**·** Sean Banan, Ola Lindholm, Hans Blomberg og Joakim Larsson**·** Tomas Andersson Wij**·** Robin Fredriksson, Mattias Larsson og Måns Zelmerlöw**·** Amir Aly, Henrik Wikström, Ingela Pling Forsman og Maria Haukaas Mittet**·** Peter Boström og Thomas G:son**·** Louise Hoffsten, Sandra Bjurman og Stefan Örn |
| Semifinale 3 | Peter Boström og Thomas G:son**·** Freja Blomberg og Fredrik Samsson**·** Kjell Jennstig, Leif Goldkuhl og Henrik Dorsin**·** Göran Werner, Sebastian Hallifax, Emil Gullhamn og James Hallifax**·** Fredrik Kempe og Anton Malmberg Hård af Segerstad**·** Heinz Liljedahl og Caroline af Ugglas**·** Thomas G:son og Andreas Rickstrand**·** Elin Petersson |
| Semifinale 4 | Ralf Gyllenhammar og David Wilhelmsson**·** Terese Fredenwall og Simon Petrén**·** Behrang Miri, Anderz Wrethov, Firas Razak Tuma og Tacfarinas Yamoun**·** Peter Kvint og Jonas Myrin**·** Alexander Bard, Henrik Wikström, Per QX, Andreas Öhrn og Jean-Pierre Barda**·** Peter Boström, Thomas G:son og Ulrik Munther**·** Thomas G:son, Calle Kindbom og Mats Tärnfors**·** Robin Stjernberg, Linnea Deb, Joy Deb og Joakim Harestad Haukaas |


| * v
* d
* e
Låtskrivarar i Eurovision Song Contest 2013 |
| --- |
| Semifinale 1 | 

|  |  |  |
| --- | --- | --- |
| 
**00**  
**00**  Goran Topolovac
**00**  Lise Cabble, Julia Fabrin Jakobsen og Thomas Stengaard
**00**  
**00**  
**00**  
 | 
**00**  
**00**  
**00**  
**00**  Jukka Immonen og Iain Farquharson
**00**  Andreas Giorgallis og Zenon Zindilis
 | 
**00**  Wez Devine og Ryan Dolan
**00**  Andrius Pojavis
**00**  
**00**  
**00**  
 |

 |
| Semifinale 2 | 

|  |  |  |
| --- | --- | --- |
| 
**00**  Dimítris Kontópoulos, John Ballard og Ralph Charlie al-Fahel
**00**  Elitsa Todorova og Kristian Talev
**00**  Krista Siegfrids, Erik Nyholm, Kristofer Karlsson og Jessika Lundström
**00**  Örlygur Smári og Pétur Örn Gudmundsson
**00**  Ralph Eilands og Arturas Burke
**00**  Darko Dimitrov, Lazar Cvetkovski, Simeon Atanasov og Magdalena Cvetkovska
 | 
**00**  Boris Cezek og Dean Muscat
**00**  Ralph Siegel og Mauro Balestri
**00**  Bledar Sejko og Eda Sejko
**00**  Tony Iommi og Vardan Zadoyan
**00**  Thomas G:son og Erik Bernholm
**00**  Ilias Kozas og Stathis Paxidis
 | 
**00**  Alex Márta og Zoltán Palásti Kovács
**00**  Han Harari og Gal Sarig
**00**  Karin Park, Robin Lynch og Niklas Olovson
**00**  Cristian Faur
**00**  Georg Schlunegger, Roman Camenzind og Fred Herrmann
 |

 |
| Finalen | 

|  |  |  |
| --- | --- | --- |
| 
**00**  David Salkin og Boris Bergman
**00**  Yann Peifer, Manuel Reuter, Andres Ballinas og Tony Cornelissen
**00**  Francesco De Benedittis, Roberto Casalino og Marco Mengoni
**00**  Raquel del Rosario, David Feito og Juan Suárez
**00**  Desmond Child, Lauren Christy og Christopher Braide
**00**  
**00**  
**00**  
**00**  
 | 
**00**  
**00**  
**00**  
**00**  
**00**  
**00**  
**16**  Robin Stjernberg, Joy Deb, Linnea Deb og Joakim Harestad Haukaas
**00**  
**00**  
 | 
**00**  
**00**  
**00**  
**00**  
**00**  
**00**  
**00**  
**00**  
 |

 |


|  |  |
| --- | --- |
| Autoritetsdata | 
* VIAF
* GND
* BNE
* MusicBrainz (artist)
* Discogs (artist)

 |